РЕГЛАМЕНТ (ЕО) № 695/2007 НА КОМИСИЯТА
от 20 юни 2007 година
за определяне в каква степен могат да бъдат приети заявленията за лицензии за внос, подадени през юни 2007 г. за някои продукти от сектора на свинското месо в рамките на Регламент (ЕО) № 1233/2006
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1233/2006 на Комисията от 16 август 2006 г. относно откриването и управлението на тарифна квота за внос на свинско месо, отпусната на Съединените американски щати (1), и по-специално член 5, параграф 5 от него,
като има предвид, че:
заявленията за лицензии за внос, подадени за периода от 1 юли до 30 септември 2007 г., са за количества, по-малки от наличните, и следователно могат да бъдат удовлетворени изцяло,
ПРИЕ НАСТОЯЩИЯ РЕГЛАМЕНТ:
Член 1
1. Съгласно Регламент (ЕО) № 1233/2006 се дава ход на заявленията за лицензии за внос, подадени за периода от 1 юли до 30 септември 2007 г. съгласно мерките, предвидени в приложението към настоящия регламент.
2. Заявленията за лицензии за внос, подадени за периода от 1 октомври до 31 декември 2007 г., могат да бъдат подавани за цялото количество, посочено в приложението към настоящия регламент, в съответствие с разпоредбите на Регламент (ЕО) № 1233/2006.
Член 2
Настоящият регламент влиза в сила на 21 юни 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юни 2007 година.